(Meeste) F1-renjaers kniel vir BLM | Netwerk24
05 Julie 2020 21:15
Ses jaers – Charles Leclerc , Max Verstappen, Antonio Giovinazzi, Daniil Kvyat, Carlos Sainz en Kimi Raikkonen – het egter staande gebly.
Van die renjaers kniel voor die Oostenrykse Grand Prix begin. Foto: Reuters
Die heersende wêreldkampioen, Lewis Hamilton, het 'n hemp met die woorde 'Black Lives Matter' op gedra. Ander was in swart hemde met die woorde 'End Racism'.
Leclerc en Verstappen was die eerste twee jaers wat gesê het hulle sou nie kniel nie.
Leclerc het gesê sy besluit was gebaseer op die feit dat dit "as omstrede beskou kan word in sommige lande" om te kniel.
"Wat saakmaak is feite en gedrag in ons daaglikse lewens, eerder as formele gebare," het hy bygevoeg.
"Ek sal nie kniel nie, maar dit beteken nie ek is minder toegewyd tot die stryd teen rassisme as ander nie."
Verstappen het gesê: "Ek is baie toegewyd tot gelykheid en die stryd teen rassisme. Maar ek glo almal het die reg om hulself uit te druk op 'n tyd en wyse wat hulle pas." – BBC, Sportredaksie